Brustuen Elektrisitetsverk

Brustuen Elektrisitetsverk var et kraftverk på Dokka i Nordre Land kommune som ble satt i drift i 1911. Det var et privat elektrisitetsverk etablert av eierne av Dokka Mølle og produserte kraft til Dokka Mølle, private kunder i sentrum av Dokka og Østsinni.

Dette var et av flere private elektrisitetsverk som ble etablert i Land i denne perioden. Interessen for å ta i bruk den nye kraftkilden var stor. Siden kommunen ennå ikke hadde noe egne planer om å bygge kraftverk, valgte privatpersoner å bygge mindre elektrisitetsverk som for eksempel på Ankaltrud.

Nordre Land kommune kjøpte elektrisitetsverket i 1917. Etterhvert som Åvella kraftverk ble etablert i 1924, gikk det meste av krafta til Dokka mølle.

Brustuen elektristitetsverk var i drift til 1963. Da måtte det flyttes på grunn av utvidelser av Dokka Mølle. Verket ble da plassert på Randsfjordmuseene AS avdeling Lands Museum, som i dag er eier av verket.

Kategori:Vannkraftverk i Innlandet
Kategori:Kraftverk i Nordre Land
Kategori:Kraftverk etablert i 1911
Kategori:1911 i Norge
Kategori:Kraftverk nedlagt i 1963
Kategori:Tidligere kraftverk i Innlandet
Kategori:Tidligere byggverk i Innlandet